Notum sit presentibus et futuris quod Josbertus de Sameis cum uxore sua Ermengardi, presente et laudante Alberto filio suo cum aliis fratribus suis Petro et Garnerio et Isabella sorore, dedit in elemosina ecclesie sancte Marie Pruliacensi et fratribus ibidem Deo servientibus quicquid habebat in pratis et terris et nemoribus, scilicet in omni territorio de Heschos et quicquid in eodem territorio alius ab eo tenebat jure perpetuo possidendum, domino Helduino de Mairolis concedente et laudante, de cujus feodo predicta omnia tenebat. In cujus rei confirmatione presentium nomina testium subtitulantur: predictus Helduinus, Petrus Rufus, Evrardus et Hugo, nepotes ejus, Joscelinus de Chailluis, Arnulphus de Dantilleio, Girardus et Guntelmus, filius ejus, Hunbaldus, Hato et Rogerius, fratres ejus, Paganus de Corcellis, Rogerius Richier, Hugo, prepositus de Mosterolio, ubi ista omnia facta sunt, qui omnes in Pruliacensium fratrum parte testes existunt. In parte vero Josberti et uxoris ejus, hos subnotavimus testes, scilicet Hugonem de Bello Visu, Humbertum Luferle, Teobaldum de Haimant, Havinum, filium Guidonis Revelli, Godefridum de Cellis, Simonem de Verno, Stephanum de Serun. Postea vero ut hoc donum ratum atque inviolabile permaneret, auctoritate sigilli domini Ludovici, regis Francorum et ducis Aquitanorum, confirmatum est, voluntate atque precatu predicti Josberti, ne de eodem dono ullus temerarius deinceps aliquam injuriam vel violentiam Prulliacensi ecclesie inferre presumeret. Facta sunt hec omnia anno ab incarnatione Domini millesimo centesimo sexagesimo quarto, indictione septima, epacta quatuor decima.